Az eljárás rövid ismertetése:
Herceghalom Község Önkormányzata az e rendeletben meghatározott feltételek szerint, sikeres nyelvvizsga esetén támogatja a herceghalomi állandó lakóhellyel rendelkező, alap-, közép- és felsőfokú oktatási intézmény nappali tagozatán tanuló diákok nyelvtanulási költségeit, ezzel elősegítve a sikeres nyelvvizsga megszerzését.
Támogatásra jogosultság feltételei:
a.) Herceghalom településen a támogatott legalább 2 éves állandó bejelentett lakcímmel rendelkezik a támogatási kérelem benyújtásakor,
b.) kérelmező alap-, közép- vagy felsőfokú oktatási intézmény nappali tagozatos tanulója,
c.) kérelmező az államilag elismert nyelvvizsga bizonyítvány megszerzésekor 25. életévét még nem töltötte be,
d.) az államilag elismert nyelvvizsga megszerzéséről készült bizonyítvány (angol vagy német vagy olasz vagy spanyol vagy francia vagy orosz nyelvből) 2023. szeptember 1. napját követően, de a kérelem benyújtását megelőző 1 évben belül került kiállításra, 
e.) az igénylő ilyen irányú támogatásban Herceghalom Község Önkormányzatától nem részesült.

Az eljárás jogi alapja: 
Herceghalom Község Önkormányzata Képviselő-testületének 22/2023. (X.17.) számú rendelete a nyelvtanulás költségeinek támogatásáról
Illetékességi terület: Herceghalom közigazgatási területe
Benyújtandó dokumentumok:
· a „Nyelvtanulás támogatása iránti kérelem” nyomtatvány kitöltve,
· a kérelmező lakcímkártyájának másolatát,
· a kérelmező hallgatói jogviszonyának igazolását,
· az államilag elismert nyelvvizsga bizonyítvány másolatát.

Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
Ügyintézési határidő: sommás eljárásban[1] 8 nap, teljes eljárásban 60 nap
I. fokon döntést hozó szerv: Herceghalom Község Polgármestere (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

